Som en følge af den omstrukturering som AaB A/S har været igennem, hvor selskabet nu alene baserer sig på fodbold som kerneaktivitet, har selskabets bestyrelse ønsket at rette fokus på en tilpasning af organisationen til denne nye situation. Det skriver AaB i en pressemeddelelse. Indtil den fremtidige ledelses- og organisationsstruktur er fastlagt, har bestyrelsen anmodet selskabets tidligere direktør Børge Bach om - i en overgangsfase - at indgå i den nuværende organisation med ansvar og fokus på selskabets kommercielle forhold. Børge Bach tiltræder med omgående virkning.

Opsummering:
Tidligere direktør Børge Bach vil i en overgangsfase vende tilbage til AaB.